ལི་ཅན་གོ་ཡིས།ལྟ་ཞིབ་བཅའ་ཁྲིམས་འཆར་ཟིན་དེར་ས་བཅད་དགུ་ཡོད་པ་དང་།དེའི་ནང་སྤྱིའི་རྩ་འཛིན་དང་།ལྟ་ཞིབ་ལས་ཁུངས་དང་དེའི་འགན་འཁྲི།ལྟ་ཞིབ་ཀྱི་ཁྱབ་ཁོངས་དང་དོ་དམ་ཁྱབ་ཁོངས།ལྟ་ཞིབ་དབང་ཚད།ལྟ་ཞིབ་གོ་རིམ།རུལ་སུངས་ལ་ངོ་རྒོལ་བྱེད་པའི་ཐད་ཀྱི་རྒྱལ་སྤྱིའི་མཉམ་ལས།ལྟ་ཞིབ་ལས་ཁུངས་དང་ལྟ་ཞིབ་མི་སྣའི་ལྟ་སྐུལ།བཅའ་ཁྲིམས་ཀྱི་འགན་འཁྲི་དང་ཟུར་སྣོན་རྩ་འཛིན་བཅས་ཡོད་ཅིང་།ཁྱོན་དོན་ཚན་ཁག༦༩ཡོད་པ་རེད།དེར་ཕྱོགས་བདུན་ཐད་ཀྱི་ནང་དོན་འདུས་ཡོད་པ་སྟེ།གཅིག་ནི་ལྟ་ཞིབ་ལས་དོན་གྱི་མཛུབ་ཁྲིད་བསམ་བློ་དང་འགོ་ཁྲིད་ལམ་ལུགས་གསལ་པོ་བཟོས་པ་དང་།གཉིས་ནི་ལྟ་ཞིབ་ལས་དོན་གྱི་རྩ་དོན་དང་བྱེད་ཕྱོགས་གསལ་པོ་བཟོས་པ།གསུམ་ནི་ལྟ་ཞིབ་ཨུ་ཡོན་ལྷན་ཁང་གྲུབ་ཚུལ་དང་འགན་འཁྲི་གསལ་པོ་བཟོས་པ།བཞི་ནི་གཞུང་དབང་ལག་བསྟར་བྱེད་མཁན་གཞུང་ལས་མི་སྣར་ལྟ་སྐུལ་ཡོངས་སུ་ཁྱབ་པ་བྱ་རྒྱུ།ལྔ་ནི་ལྟ་ཞིབ་ལས་ཁུངས་ཀྱི་དགོས་ངེས་ཀྱི་དབང་ཚད།དྲུག་ནི་ལྟ་ཞིབ་གོ་རིམ་ཚད་ལྡན་བཟོ་རྒྱུ།བདུན་ནི་ལྟ་ཞིབ་ལས་ཁུངས་དང་ལྟ་ཞིབ་མི་སྣར་ལྟ་སྐུལ་བྱ་རྒྱུར་ཤུགས་སྣོན་རྒྱག་རྒྱུ་བཅས་རེད་ཅེས་གསུངས་འདུག